CELEX: 62014CN0238
Language: et
Date: 2014-05-13 00:00:00
Title: Kohtuasi C-238/14: 13. mail 2014 esitatud hagi – Euroopa Komisjon versus Luksemburgi Suurhertsogiriik

21.7.2014   
            
            
               ET
            
            
               Euroopa Liidu Teataja
            
            
               C 235/10
            
         13. mail 2014 esitatud hagi – Euroopa Komisjon versus Luksemburgi Suurhertsogiriik
   (Kohtuasi C-238/14)
   2014/C 235/14
   Kohtumenetluse keel: prantsuse
   
      Pooled
   
   
      Hageja: Euroopa Komisjon (esindajad: J. Enegren ja D. Martin)
   
      Kostja: Luksemburgi Suurhertsogiriik
   
      Hageja nõuded
   
   
               —
            
            
               tuvastada, et kuna Luksemburgi Suurhertsogiriik jättis kehtima erandid meetmetest, mille eesmärk on hoida ära artistidega kuritarvitavalt järjestikuste tähtajaliste töölepingute sõlmimine, siis on Luksemburgi Suurhertsogiriik rikkunud kohustusi, mis tal on direktiivi 1999/70/EÜ (milles käsitletakse Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud raamkokkulepet tähtajalise töö kohta) (1) lisa klausli 5 alusel;
            
         
               —
            
            
               mõista kohtukulud välja Luksemburgi Suurhertsogiriigilt.
            
         
      Väited ja peamised argumendid
   
   Kuna Luksemburg jättis kehtima erandid meetmetest, mille eesmärk on hoida ära artistidega kuritarvitavalt järjestikuste tähtajaliste töölepingute sõlmimine, siis on Luksemburg rikkunud raamkokkuleppe klauslit 5.
   Komisjon on seisukohal, et selle töötajatekategooria puhul ei ole Luksemburgi õiguses ette nähtud ühtegi objektiivset alust, mis võimaldaks ära hoida järjestikuste tähtajaliste töölepingute kuritarvitava kasutamise; see aga kujutab endast kõnealuse raamkokkuleppe klausli 5 lõike 1 punkti a rikkumist.
   
      (1)  EÜT L 175, lk 43; ELT eriväljaanne 05/03, lk 368.